Source: https://www.ms-ovoda-jelka.eu/profilacia-ms/zamestnanci-ms/triedy/dokumenty/
Timestamp: 2019-04-21 06:38:02+00:00

Document:
Dokumenty :: MŠ - ÓVODA JELKA
MŠ - Óvoda Jelka "Vitaj v krajine chobáčikov" - O nás - Profilácia MŠ - Dokumenty
ŠKOLSKÝ PORIADOK MATERSKEJ ŠKOLY- ÓVODA
Dátum prerokovania ŠP s pedagogickou radou: 28.08.2018
Dátum prerokovania ŠP s radou školy: 30.08.2018
Dátum vydania ŠP: 01.09.2018
Platnosť ukončená dňa: 31.08.2019
Článok 2 Práva a povinnosti detí a ich zákonných zástupcov v materskej
škole, pravidlá vzájomných vzťahov s pedagogickými
zamestnancami a ďalšími zamestnancami materskej školy
ochrany pred sociálno-patologickými javmi, diskrimináciou
Školský poriadok materskej školy vydáva riaditeľka Materskej školy, ul. Mierová 960, Jelka, v zmysle § 153 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej len ,,školský zákon“).
V záujme naplnenia práva výchovy a vzdelávania, vedenie materskej školy zabezpečí vnútorný chod materskej školy a podmienky pre optimálne medziľudské vzťahy tak, aby bol čas strávený v materskej škole efektívne využitý z hľadiska výchovy a vzdelávania a aby bol aj časom príjemne stráveným rovnako deťmi ako aj učiteľmi.
Materská škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k deťom, učiteľom i ostatným zamestnancom školy. Z uvedeného dôvodu ustanovuje tento Školský poriadok, ktorý sa opiera o platnú legislatívu Ministerstva školstva SR. Je to súhrn noriem, zásad a pravidiel spolužitia celého kolektívu detí, pedagogických a ostatných zamestnancov školy.
Uplatňovanie školského poriadku v každodennom živote školy je prejavom uvedomelého vzťahu k práci v škole a k plneniu svojich povinností.
Na predprimárne vzdelávanie v materskej škole sa prijíma dieťa od troch do šiestich rokov jeho veku, výnimočne, ak je voľná kapacita, možno prijať dieťa od dvoch rokov veku. Na predprimárne vzdelávanie sa prednostne prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia školskej dochádzky .
Do materskej školy sa prijímajú deti na základe písomnej žiadosti rodiča/zákonného zástupcu (ďalej len ,,zákonný zástupca“). Deti sa prijímajú k začiatku školského roka od 15. februára do 15. marca, pokiaľ je voľná kapacita aj v priebehu školského roka.
Pri prijímaní detí do materskej školy sa postupuje v zmysle § 3 vyhlášky Ministerstva školstva Slovenskej republiky č. 306/2008 Z. z. o materskej škole (ďalej len vyhláška č. 306/2008 Z. z. a vyhláška č. 308/2009 Z. z.
Deti sa prijímajú do materskej školy na základe písomnej žiadosti zákonného zástupcu. Žiadosť si zákonný zástupca prevezme v materskej škole a predloží riaditeľke spolu s potvrdením o zdravotnom stave dieťaťa od všeobecného lekára pre deti a dorast. Potvrdenie o zdravotnom stave dieťaťa nie je potvrdením o akútnom zdravotnom stave dieťaťa, ale je potvrdením toho, že dieťa netrpí žiadnou takou chorobou, ktorej prejavy by mohli negatívne vplývať na jeho pobyt v materskej škole, ohroziť zdravie, príp. aj bezpečnosť detí / epilepsia, cukrovka.../. Detský lekár taktiež potvrdí, či dieťa absolvoval povinné očkovania.
Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie. Špeciálny pedagóg a psychológ vo svojom posudku spracuje aj návrh na zníženie počtu detí v triede, vzhľadom na charakter postihnutia dieťaťa.
Rozhodnutie o odklade plnenia povinnej školskej dochádzky dieťaťa predloží zákonný zástupca riaditeľke do 15. apríla. Rozhodnutie o dodatočnom odklade plnenia povinnej školskej dochádzky dieťaťa predloží zákonný zástupca spolu so žiadosťou o prijatie dieťaťa do materskej školy aj potvrdenie o zdravotnom stave dieťaťa od všeobecného lekára pre deti a dorast.
Písomné rozhodnutie o prijatí dieťaťa počas školského roka vydá riaditeľka do 30 dní odo dňa podania žiadosti. V rozhodnutí o prijatí dieťaťa môže riaditeľka určiť adaptačná alebo diagnostický pobyt dieťaťa v materskej škole, ktorý nesmie byť dlhší ako tri mesiace. O forme pobytu sa rozhodne s prihliadnutím na individuálne osobitosti dieťaťa. V predadaptačnom období umožníme dieťaťu oboznámiť sa so sociálnym / personál / aj materiálnym / okolie, priestory materskej školy, hračky ..../ prostredím materskej školy. Adaptačný pobyt realizujeme skupinovo – posledný mesiac v školskom roku umožníme prehliadku MŠ spolu s rodičmi, ale aj priebežne počas roka pri prijatí dieťaťa, a to nasledovne: -prijímame dieťa s obľúbenou hračkou, umožníme rodičovi priamu účasť na adaptácii jeho dieťaťa, umožníme dieťaťu byť v MŠ spočiatku menej hodín, dohodneme kontakt na rodičov v prípade naliehavej potreby. Pri zápise do MŠ oboznámime rodiča s usporiadaním dňa v MŠ a navrhneme zosúladiť usporiadanie dňa v rodine s jeho usporiadaním v materskej škole. Týka sa to prevažne ranného vstávania, času obeda, odpoludňajšieho odpočinku. Pre rodičov pripravíme stručný informačný list o adaptácií dieťaťa na prostredie materskej školy. V prípade zníženej adaptačnej schopnosti dieťaťa a v záujme zdravého vývinu môže riaditeľka po prerokovaní so zákonným zástupcom rozhodnúť o prerušení dochádzky dieťaťa do materskej školy (na dohodnutý čas) alebo o ukončení tejto dochádzky, a to na základe písomnej žiadosti zákonného zástupcu.
Z dôvodu neuhradenia príspevkov v zmysle Všeobecne záväzného nariadenia obce Jelka č. 1/2009 z 19. augusta 2009 o určení príspevkov od zákonných zástupcov detí na čiastočnú úhradu výdavkov v materských školách a v zmysle VZN obce Jelka č. 02/2011 zo dňa 13.10.2011, ktorým sa mení VZN obce Jelka č. 7/2008 z 02.09.2008 o príspevku na čiastočnú úhradu nákladov v školskej jedálni pri materskej škole môže riaditeľka po predchádzajúcom upozornení zákonného zástupcu rozhodnúť o ukončení dochádzky dieťaťa do materskej školy/ porušenie povinností zákonného zástupcu podľa § 144 ods. 7 , písm. b) /.
• bezplatné vzdelanie v materskej škole rok pred plnením povinnej školskej dochádzky
• vzdelanie v štátnom jazyku a v materinskom jazyku v rozsahu ustanovenom v školskom zákone,
• individuálny prístup rešpektujúci jeho schopnosti a možnosti a zdravotný stav,
• právo na informácie týkajúce sa jeho osoby a jeho výchovno-vzdelávacích výsledkov.
Deťom cudzincov v povoleným pobytom na území Slovenskej republiky a deťom žiadateľov o udelenie azylu a Slovákov žijúcich v zahraničí sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky.
• neobmedzovať svojím konaním práva ostatných osôb zúčastňujúcich sa na výchove a vzdelávaní,
• dodržiavať školský poriadok materskej školy,
• chrániť pred poškodením majetok materskej školy a majetok, ktorý využíva na výchovu a vzdelávanie,
• pravidelne sa zúčastňovať na výchove a vzdelávaní,
• ctiť si ľudskú dôstojnosť svojich spolužiakov a zamestnancov materskej školy,
• žiadať, aby sa v rámci výchovy a vzdelávania v materskej škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
• oboznámiť sa so vzdelávacím programom materskej školy a školským poriadkom,
• zúčastňovať sa na výchove a vzdelávaní po predchádzajúcom súhlase riaditeľky materskej školy,
• vyjadrovať sa k vzdelávaciemu programu materskej školy prostredníctvom orgánov školskej samosprávy.
• dbať na sociálne a kultúrne zázemie dieťaťa a rešpektovať jeho špeciálne výchovno - vzdelávacie potreby,
• pravidelne uhrádzať príspevky v zmysle Všeobecne záväzného nariadenia obce Jelka .
• V zmysle Všeobecne záväzného nariadenia obce Jelka č. 02/2011 z 13.10.2011 , ktorým sa mení VZN obce Jelka č. 7/2008 z 2. septembra 2008 o určení príspevkov od zákonných zástupcov detí v školských jedálňach pri materských školách v súlade s § 140 ods. 9 školského zákona činnosť v školských jedálňach sa uskutočňuje za čiastočnú úhradu nákladov spojených s činnosťou v školských jedálňach.
MŠ v zriaďovateľskej pôsobnosti obce je na jeden deň určený príspevok jednotne:
• celodenná strava: vo výške stravného limitu 1,12 €
z toho: desiata: 0,26 eura obed: 0,64 eura olovrant: 0,22 eura .
Riaditeľka materskej školy: Ildiko Vidrová.
Konzultačné hodiny: streda od 8,00 do 15,00 hod. prípadne podľa dohody so zákonnými zástupcami / nepárny týždeň – od 15,30 do 16,30 hod., párny týždeň od 12,00 do 14,00 hod./.
Vedúca školskej jedálne: Ildikó Nagyová.
Úradné dni pre verejnosť: streda od 8,00 do 14,00 hod.
Čas prevádzky materskej školy je prerokovaná so zákonnými zástupcami na prvej plenárnej schôdzi a odsúhlasená zriaďovateľom .
V čase letných prázdnin je prevádzka materskej školy prerušená z hygienických dôvodov na štyri týždne. V tomto období vykonávajú prevádzkové zamestnankyne veľké upratovanie a pedagogické zamestnankyne si čerpajú dovolenku podľa plánu. Prerušenie prevádzky oznámi riaditeľka MŠ zákonným zástupcom dva mesiace vopred- v mesiaci máj.
Dieťa od zákonného zástupcu preberá učiteľka, ktorá zaň zodpovedá od jeho prevzatia, až po jeho odovzdanie učiteľke, ktorá ju strieda v práci, zákonnému zástupcovi, alebo inej splnomocnenej osobe. Zákonný zástupca privedie dieťa do materskej školy spravidla do 8.00 hod. a prevezme ho zvyčajne po 15.00 hod. V prípade dochádzky dieťaťa v inom čase, ak je nutné, dohodne zákonný zástupca čaj jeho príchodu a spôsob stravovania tak, aby nenarušil činnosť ostatných detí. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov, alebo inú osobu, ktorá po prevzatí za dieťa zodpovedá.
Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy. Prijíma len deti , u ktorých po vykonaní ranného filtra nezistila známky akútneho ochorenia. Ak sa pri rannom filtri zistia príznaky ochorenia, dieťa môže prijať len na základe odporúčania od ošetrujúceho lekára.
„Preberanie“ detí medzi učiteľkami v čase schádzania a rozchádzania je možné len písomne na základe aktuálneho zoznamu detí s podpisom preberajúceho a odovzdávajúceho učiteľa. Záznam o preberaní a odovzdávaní detí je súčasťou Evidencie dochádzky.
Do šatne majú prístup zákonní zástupcovia a splnomocnené osoby v čase od 6.00 do 8.00 hod. a od 14.30 do 16.30 hod. Pri prezliekaní a odkladaní vecí do skrinky vedú deti k samostatnosti a poriadkumilovnosti v spolupráci s učiteľkou.
Za poriadok a estetickú úpravu v šatni zodpovedá učiteľka príslušnej triedy, za hygienu a uzamknutie vchodu určená prevádzková zamestnankyňa.
Zákonný zástupca sa nezdržiava dlho v šatni a nezdržiava triednu učiteľku pri edukačnej činnosti. Pokiaľ má záujem o konzultáciu, dohodne si termín a čas, aby to vyhovovalo obidvom stranám. Zlepší to komunikáciu a napomôže k doriešeniu problému. Rodič nesmie manipulovať s inventárom materskej školy. Bez súhlasu riaditeľky nevyvesuje oznamy a ponuky na nástenky príslušných tried.
Všetky triedy majú samostatné sociálne zariadenie.
Každé dieťa má vlastný hrebeň, uterák, zubnú kefku a pohár. Za pravidelnú výmenu uterákov, čistenie hrebeňov a suchú podlahu zodpovedá príslušná prevádzková zamestnankyňa. Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Pravidelne sa osobná hygiena uskutočňuje pred každým jedlom, po pobyte vonku a po popoludňajšom odpočinku. V rámci sebaobslužných činností sa realizuje čistenie zubov v triedach pre 5-6 ročné deti. Pod odborným dohľadom triednej učiteľky sú deti vedené k správnemu spôsobu umývania zubov a ostatných návykov stomatohygieny. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie hygienických, zdravotných a bezpečnostných predpisov zodpovedá učiteľka príslušnej triedy a prevádzková zamestnankyňa.
Organizácie pri jedle
Stravovanie detí je zabezpečené zo zariadenia spoločného stravovania pri MŠ v Jelke v súlade s denným poriadkom .
Strava sa deťom podáva v triedach v dvoch etapách za pomoci pracovníkov ŠJ: desiata: od 8,45 do 9,00 hod. v 1. a 4. triede , od 9,00 do 9,20 hod. v v 2.,3. a. 5. triede. Obed: prvá etapa: od 11,30 do 12,00 hod. v 2.,3.a 5. triede, druhá etapa: od 11,45 do 12,15 hod v 1. a 4. triede.
Za kvalitu a predpísané množstvo stravy, hygienu a kultúru stravovania zodpovedá vedúca školskej jedálne. Zabezpečuje tiež zisťovanie počtu stravníkov a pitný režim. Za organizáciu a výchovno-vzdelávaciu činnosť pri jedle zodpovedá učiteľka. Vedie deti k osvojeniu si základných návykov kultúrneho stravovania, v maximálnej miere pri tom uplatňuje individuálny prístup k deťom. Počas jedla nenásilne deti usmerňuje, podľa želania rodičov deti prikrmuje. Nenúti ich jesť. Deti 3 ročné používajú pri jedle lyžičku, 4-5 ročné lyžičku a vidličku, postupne aj nôž. Deti 5-6 ročné používajú samostatne kompletný príbor.
Na pitný režim sú zabezpečené nápoje – pitná voda, nesladený čaj, hygienicky vyhovujúcim spôsobom.
O zložení jedálneho lístka ako aj o nutričnej hodnote podávanej stravy za príslušný týždeň sú zákonný zástupcovia informovaní na nástenke v šatni detí.
Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá doklad od lekár, na ktorom budú uvedené potraviny, ktoré dieťa nesmie jesť (mliečne výrobky, potraviny obsahujúci škrob atď.).
• desiata : 8.45 – 9.20 hod.
• obed : 11.30 – 12.15 hod.
• olovrant : 14.15 – 14.45 hod.
Neprítomnosť dieťaťa a odhlásenie zo stravy oznámi zákonný zástupca 24 hod. vopred, po nedeli alebo sviatku do 8.00 hod. v zošite na to určenom vo vstupe do pavilónu, prípadne u vedúcej školskej jedálne. V prípade, ak zákonný zástupca nemôže z rôznych dôvodov odhlásiť svoje dieťa osobne v materskej škole, môže odhlásiť dieťa zo stravy telefonicky na t. č. nasledujúco: 78 76 159 alebo 0918528 881
Ak sa tak nestane, uhrádza zákonný zástupca plnú stravnú jednotku. Ak zákonný zástupca dieťa včas neodhlási zo stravy, môže si obed za prvý deň prevzatia do obedára v čase od 11.00 hod. – do 11.15 hod. a od 12.15 hod. do 13.00 hod.
Pobyt vonku obsahuje pobytové aktivity detí, v rámci školského dvora, alebo vychádzky. Môže tu byť zaradená edukačná aktivita , ak je v rámci nej z obsahového hľadiska rôznym spôsobom zastúpené oboznamovanie s prírodou a prírodnými javmi. V záujme zdravého psychosomatického vývinu detí sa realizuje každý deň. Uskutočňuje sa v každom vhodnom počasí. Podľa § 7 písm. b) vyhlášky MZ SR č. 527/2007 Z. z. pobyt vonku môže byť skrátený alebo vynechaný pri mimoriadne nepriaznivých meteorologických podmienkach, ktorými sú silný nárazový vietor, víchrica ,prudký dážď (nie mrholenie), teploty pod -10 °C , alebo nadmerné znečistenie ovzdušia. V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2-krát počas dňa, v dopoludňajších a odpoludňajších hodinách, je zabezpečený pitný režim, slnečníky a šiltovky pre deti. Pobyt vonku učiteľka premyslí a naplánuje tak, aby bol pre deti zaujímavý a príťažlivý. Pri pobyte vonku sa dodržiava harmonogram vychádzok a pobytu deti na školskom dvore. Pohyb po ceste bez chodníka je zakázaný / reflexné vesty- prvá a posledná dvojica/. Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry, ako aj kreslenie kriedovým pastelom na betón atď. Pomôcky na pobyt vonku sa udržujú v čistote , za ich funkčnosť a dobrý stav zodpovedá triedna učiteľka. Učiteľka venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle všeobecne záväzných právnych predpisov a pokynov riaditeľky materskej školy.
Počas odpočinku dbá učiteľka na primeranú oblečenie detí, na správne rozloženie ležadiel, na čistotu posteľnej a osobne bielizne detí. Zabezpečí pravidelné vetranie, ktoré neohrozí zdravie detí, v čase od 10,30 do 11,30 hod. cez veľké okná počas spánku privetrávaním a nepriamo(mimo detí v časti, kde sú umiestnené stoly), v letných mesiacoch sa spí pri otvorených oknách. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Odpočinok sa realizuje v závislosti od potrieb detí s minimálnym trvaním 30 minút. So staršími deťmi, najmä -6 ročnými, sa zvyšná časť odpočinku venuje pokojnejším hrám a výchovno-vzdelávacím činnostiam, napríklad pozeraniu detských filmov, kníh, kresleniu, modelovaniu atď. Dĺžka odpočinku v jednotlivých triedach je uvedená v denných poriadkoch.
• Náboženská výchova – Adriana Pongráczová
• Výlet alebo exkurzia sa organizuje na základe plánu práce školy a informovaného súhlasu
zákonného zástupcu, najviac na jeden deň s prihliadnutím na bezpečné, hygienické a
fyziologické potreby detí a so zabezpečením teplého obeda pre deti. Pred uskutočnením
výletu alebo exkurzie pedagogický zamestnanec poverený riaditeľom organizačne
zabezpečí prípravu a priebeh týchto aktivít vrátane poučenia zúčastnených osôb a detí o
bezpečnosti a ochrane zdravia. O tom vyhotoví písomný záznam, ktorý potvrdia všetky
dospelé zúčastnené osoby svojim podpisom. Na výlety a exkurzie s deťmi predškolského
veku sa môžu použiť aj hromadné dopravné prostriedky.
Spolupráca sa uskutočňuje formou informatívneho pohovoru s triednou učiteľkou, konzultáciou s riaditeľkou , účasťou rodičov na rodičovských združeniach, triednych aktívov a iných aktivitách usporadúvaných školou, prostredníctvom oznamov v šatni .
Zamestnanci školy sú povinní dodržiavať mlčanlivosť o deťoch, nepodávajú informácie žiadnym cudzím osobám.
Telefónne čísla rodičov budú použité len v prípade rýchleho kontaktu- náhle ochorenie, úraz.
Podmienky na zistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím
4. Viesť evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školou, pri vzniku školského úrazu vyhotoviť záznam o školskom úraze. Pri úraze zabezpečí učiteľka I. pomoc a lekárske ošetrenie. O úraze a uskutočnených opatreniach neodkladne informuje zákonného zástupcu dieťaťa.
• je spôsobilé na pobyt v kolektíve,
• neprejavuje príznaky prenosného ochorenia,
• nemá nariadené karanténne opatrenie.
Skutočnosti uvedené v predchádzajúcich bodoch potvrdzuje písomných vyhlásením zákonný zástupca dieťaťa. Vyhlásenie nesmie byť staršie ako jeden deň. Vyhlásenie predkladá zákonný zástupca dieťaťa pred prvým vstupom dieťaťa do MŠ a po neprítomnosti dieťaťa v MŠ dlhšej ako tri dni.
7. Na vychádzke nemôže mať pedagogický zamestnanec viac ako 21 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca materskej školy, ktorý pod vedením učiteľa dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov.
e) na výletoch a exkurziách treba dozor pedagogických zamestnancov a jednej poverenej plnoletej osoby s počtom detí podľa § 28 ods. 10 školského zákona.
10. Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi.
11.V priestoroch MŠ je zakázané fajčenie, vyplýva to z § 7 zákona NR SR č. 377/2004 Z. z. o ochrane nefajčiarov a o zmene a doplnení niektorých zákonov, znenie podľa úpravy z roku 2009 v znení neskorších predpisov.
Podmienky zaobchádzania s majetkom materskej škol
3. Vchody do materskej školy sú zaistené zámkami. Kľúče od jednotlivých pavilónov má riaditeľka materskej školy a upratovačky, ktoré pavilóny ráno odomykajú a večer zamykajú. V priebehu prevádzky materskej školy za uzamknutie budov zodpovedá upratovačka alebo iný, riaditeľkou poverený prevádzkový zamestnanec.
4. V pavilónoch materskej školy je bez sprievodu zamestnanca materskej školy akýkoľvek pohyb cudzej osoby zakázaný.
5. Vetranie miestností na prízemí balkónovými dverami sa uskutočňuje len v prítomnosti zamestnanca materskej školy.
6. Popoludní, po skončení prevádzky v triede je učiteľka povinná skontrolovať uzatvorenie okien.
7. Po ukončení prevádzky materskej školy je učiteľka povinná odložiť didaktickú techniku na vopred určené, uzamykateľné miesto.
8. Jednotliví zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je so zamestnancom uzatvorená písomne.

References: § 153
 § 3
 § 144
 § 140
 § 7
 § 28
 § 7